Nr.11158 /M.C./14.06.2018

**INFORMARE**

### PRIVIND REZULTATELE CAMPANIEI DE ÎMPĂDURIRI ÎN FONDUL FORESTIER ADMINISTRAT DE DIRECŢIA SILVICA HARGHITA - PRIMĂVARA ANULUI 2018

Direcţia Silvică Harghita administrează în prezent o suprafaţă de 88407 ha. fond forestier din care 22927 ha. fond forestier de stat şi 65480 ha. fond forestier aparţinând altor deţinători

Prin urmare, datele referitoare la împăduririle şi lucrările de cultura pădurilor pentru anul 2018 din prezenta informare au relevanţă pentru o suprafaţă forestieră de 88407 ha. (43 %) din 207354 ha. – *suprafaţa forestieră aflată in amenajamentele silvice la nivelul anului 1990* .

Diferenţa de suprafaţă forestieră o reprezintă suprafaţa administrată de ocoale silvice private şi suprafeţele forestiere ale persoanelor fizice neadministrate silvic.

Programul de regenerare a pădurilor cuprinde toate suprafeţele de pe care s-a recoltat masă lemnoasă şi sunt destinate prin amenajamentele silvice producţiei de masă lemnoasă, suprafeţe care trebuie regenerate într-un interval de doi ani de la ultima tăiere.

În campania de împăduriri din această primăvară în fondul forestier administrat de Direcţia Silvică Harghita s-a împădurit o suprafaţă de 186.53 ha , după cum urmează :

- ha -

|  |  |  |
| --- | --- | --- |
| Ocolul Silvic | Fond forestier proprietate publică a statului | Fond forestier administrat pe bază de contracte |
| Borsec | 15.59 | 8.71 |
| Homorod | 0.56 | 13.60 |
| Miercurea Ciuc | 1.00 | 46.40 |
| Topliţa | 7.18 | 45.68 |
| Tulgheş | 26.02 | 21.79 |
| *TOTAL* | *50.35* | *136.18* |

Pe suprafata de 186.53 ha. s-au plantat următoarele specii: molid, brad, larice, pin silvestru , cvercinee , fag , alte foioase.

Pe lângă suprafeţele împădurite integral, s-au realizat regenerări naturale pe 27.46 ha în fond forestier de stat şi 86.49 ha în fond forestier administrat de Direcţia Silvică Harghita pe bază de contracte , completări curente pe 43.54 ha (14.81ha în fond forestier de stat şi 28.73 ha în fond forestier administrat) în plantaţiile executate în anii anteriori.

Pentru împăduririle şi completările curente s-au folosit 768000 puieţi forestieri produşi în pepinierele proprii ale Direcţiei Silvice Harghita.

Cu ocazia lucrarilor de împăduriri , in perioada “Lunei plantării arborilor” , o preocupare a silvicultorilor este şi activitatea de conştientizare a tinerei generaţii în legătură cu importanţa dezvoltării durabile a fondului forestier , punându-se un accent deosebit pe funcţiile de protecţie şi sociale ale pădurilor.

Astfel, în primăvara anului 2018 , Direcţia Silvică Harghita a livrat printr-un contract de sponsorizare , un numar de 25000 puieţi de molid pentru Liceul Tehnologic din Corbu în vederea înfiinţării unei pepiniere didactice , în cadrul unui proiect la care au fost parteneri Consiliul Judeţean Harghita şi Primăria Comunei Corbu.

Întrucât fondul forestier al judeţului Harghita a fost afectat de doborâturi de vânt masive în ultima perioada cu repercusiuni în creşterea suprafeţelor de regenerat , vă prezentăm situaţia împăduririlor din ultimii 15 ani:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| *2003* | *2004* | *2005* | *2006* | *2007* | *2008* | *2009* | *2010 si*  *2011* | *2012 si*  *2013* | *2014 si*  *2015* | *2016* | *2017* | *2018* | Total |
| 744 | 703 | 832 | 320 | 216 | 202 | 395 | 598 | 509 | 624 | 303 | 305 | 186 | 5937 |

[ha.]

Preocuparea pentru regenerarea suprafeţelor de pădure de pe care s-a recoltat masa lemnoasă urmare a aplicării tratamentelor de produse principale, pentru împădurirea terenurilor fără vegetaţie forestieră care nu au avut alte folosinţe atribuite prin amenajamentele silvice , precum şi pentru reconstrucţia ecologică a terenurilor afectate de diferite forme de degradare , constituie pentru următoarea perioadă *obiectivul prioritar în programul de activitate al Direcţiei Silvice Harghita.*

Direcţia Silvică Harghita a reuşit împădurirea tuturor suprafeţelor afectate de doborâturile de vânt din ultimul deceniu. Începând cu anul 2009 s-au împădurit suprafeţe goale rezultate în urma tăierilor normale.

Menţionăm , că plantaţiile astfel realizate necesită lucrări suplimentare de întreţineri şi completări pe o perioada de cel puţin 6 ani de la plantare, până la reuşita definitivă.

Pentru asigurarea integrităţii şi permanenţei pădurilor , exercitarea cu continuitate a funcţiilor de protecţie, de producţie şi recreative , Direcţia Silvică Harghita urmăreşte pentru perioada următoare creşterea susţinută a regenerărilor pe cale naturală. *Această măsură are ca scop principal , eficientizarea lucrărilor de regenerare prin creşterea aportului suprafeţelor create natural care pot degreva costurile totale ale regenerărilor pe ansamblu.* De asemenea , pe această cale se urmăreşte creşterea calităţii pădurilor şi atingerea compoziţiilor ţel stabilite de amenajamentele silvice.

În legătură cu activitatea de împăduriri , Direcţia Silvică Harghita a reuşit să asigure reîmpădurire la zi a tuturor terenurilor forestiere care din diferite motive au trecut în ***clasa de regenerare*** .

Suprafeţele regenerate în ultima perioada de 25 de ani se prezintă astfel :

- *împăduriri integrale : 14978 ha.*

*- regenerări naturale : 1581 ha*.

***Total regenerări 25 de ani : 16559 ha.***

Trebuie remarcat că ocoalele silvice din structura Direcţiei Silvice Harghita gestionează o suprafaţă aparţinând altor deţinători de 65480 ha. păduri , prin urmare ponderea lucrărilor de împăduriri este mai mare în acestă zonă forestieră , în conformitate cu *viziunea RNP -Romsilva de a deveni un model privind administrarea pădurilor , de a contribui la ridicarea nivelului calităţii vieţii , pe baza gestionării durabile a pădurilor.*

Anexăm :

Realizările la cultura pădurilor în campania de primăvară 2018.

Director

Cătălin Mutică